PATVIRTINTA

 Kauno rajono švietimo

centro direktorės 2020 m. sausio 15 d.

 įsakymu Nr. T1- 6

**RESPUBLIKINIO BORUTAIČIŲ POEZIJOS KONKURSO „NUO ČIA PRADĖJAU AŠ...“, SKIRTO MOKYKLŲ BENDRUOMENIŲ METAMS IR**

**KRAŠTIEČIŲ RAŠYTOJŲ JUBILIEJAMS PAMINĖTI, NUOSTATAI**

**Tikslai**

1. Minint Mokyklų bendruomenių metus bei kraštiečių poetų Kazio Borutos (115) ir Roberto Keturakio (85) jubiliejinius metus, aktualizuoti pagarbą savo krašto kultūros paveldui, skatinti mokyklų bendruomeniškumą.
2. Ugdyti vaikų ir jaunimo pilietinį aktyvumą, pagarbą gimtajai kalbai ir literatūrai, kūrybingumą.
3. Skatinti mokinių meninę saviraišką, paremtą aktyvia gyvenimo pozicija, tradicijų ir modernumo derme.

**Organizatoriai**

* Borutaičių draugija,
* Garliavos Jonučių gimnazija,
* Garliavos Jonučių progimnazija,
* Kauno rajono švietimo centras.

**Konkurso dalyviai**

Lietuvos bendrojo ugdymo mokyklų ir gimnazijų 1 – 12 klasių mokiniai.

**Darbai**

**Eilėraščiai.** Vienas autorius gali pateikti 3- 5 eilėraščius (ne mažiau ir ne daugiau).

**Konkurso organizavimo tvarka**

1. Eilėraščiai pateikiami iki 2020 m. balandžio 3 d.
2. Darbus siųsti adresu el. paštu **zigritap@gmail.com**
3. Tituliniame lape būtina nurodyti konkurso dalyvio pavardę, klasę, mokyklą, konsultavusio mokytojo vardą ir pavardę, telefono numerį, elektroninio pašto adresą.
4. Darbus trimis amžiaus grupėmis (1-4, 5–8 ir 9–12 klasių mokiniai) vertins poetų, literatūrologų, mokytojų komisija.

**Apdovanojimai**

1. Konkurso laureatų laureatas ir jo mokytojas apdovanojamas Kauno rajono švietimo centro diplomu, specialiomis Garliavos Jonučių progimnazijos ir gimnazijos dovanomis.
2. Trijų amžiaus grupių laureatai apdovanojami Kauno rajono švietimo centro diplomais, rėmėjų dovanomis.
3. Specialusis Borutaičių draugijos prizas skiriamas meniškiausio eilėraščio, skirto Mokyklų bendruomenių metams paminėti, autoriui.
4. Visi konkurso dalyviai apdovanojami Garliavos Jonučių gimnazijos ir progimnazijos padėkos raštais, rėmėjų dovanomis.
5. Visi konkurso dalyviai kviečiami į tarptautinio poezijos festivalio “Poezijos pavasaris” renginį – Borutaičių draugijos poezijos šventę prie Kazio Borutos namelio 2020 m. gegužės mėnesį.

Informacija teikiama:

Zigrita Petraitienė, Kauno r. Garliavos gimnazijos ir progimnazijos lietuvių kalbos mokytoja ekspertė, el. paštas zigritapetraitiene@gmail.com